|  |
| --- |
| **OSNOVNA ŠKOLA AUGUST CESAREC, ŠPIŠIĆ BUKOVICA** |
| Vladimira Nazora 1,Špišić Bukovica 33404tel/fax:033 / 716 – 033 tajnica 033 / 716 – 444 ravnateljica  | E - mail: ured@os-acesarec-spisicbukovica.skole.hrWeb: <http://os-acesarec-spisicbukovica.skole.hr> OIB: 39657433014IBAN: HR8023600001101336251 |



Klasa: 600-06/24-01/02

Urbroj: 2189-19-01-24-02

**ZAPISNIK SA 5. SJEDNICE UČITELJSKOG VIJEĆA**

održane 9. travnja 2024. u 15.00 sati

Prisutni: ravnateljica, pedagoginja, knjižničarka, psihologinja, učitelji prema popisu.

Ravnateljica pozdravlja sve prisutne te predlaže sljedeći dnevni red:

**Dnevni red:**

1. Usvajanje zapisnika s prošle sjednice Učiteljskog vijeća

2. Izmjena kalendara rada i GPP

3. Izvedbeni plan i program izleta i terenskih nastava

4. Male darovnice - predstavljanje

5. Projekt Dan Bez Veze

6. Različito

Dnevni red je jednoglasno prihvaćen.

**Ad 1)** Zapisnik s prethodne sjednice jednoglasno je usvojen.

**Ad 2)** Došlo je do izmjena u kalendaru rada za ovu školsku godinu: nenastavni dan planiran za županijsko natjecanje iz ožujka se prebacuje u veljaču, a 17. travnja je neradni dan zbog Parlamentarnih izbora.

**Ad 3)** Izvedbene planove za izlete i terenske nastave predstavili su zaduženi učitelji voditelji: Gordana Brlas, Martina Dujmović, Antonija Bartolić, Željka Volenik, Saša Cabunac i Renata Podnar. Učenici 1. r. idu na terensku nastavu Upoznajemo svoju općinu početkom lipnja. Učenici drugih razreda 23. travnja putuju na terensku nastavu u Đurđevac. U Školu u prirodi u Kraljevicu idu učenici 3. i 4. r. MŠ od 3. do 6. lipnja. 9. ili 10. lipnja učenici 3. i 4. razreda u posjetu su našoj županiji te upoznaju županijsko središte. Za učenike 5. i 6. razreda 23. travnja organizirana je terenska nastava u Krapinu i Trakošćan, dok će učenici 7. i 8. razreda boraviti na terenskoj nastavi u Istri od 6. do 8. svibnja. Osmaši su još i na terenskoj nastavi u Vukovaru 3. lipnja.

**Ad 4**) Ravnateljica je predstavila program Malih darovnica. Svaka škola koja provodi program CDŠ može kroz program Malih darovnica dobiti 20.000 eura uglavnom za stručna usavršavanja te za promociju škole i programa koje škola provodi.

**Ad 5)** U našoj školi 26. travnja provest će se Projekt Dan Bez veze kojim se učenicima želi pokazati kako kroz razne sportske i zabavne aktivnosti mogu provesti dan bez korištenja mobitela, računala i drugih digitalnih uređaja i interneta. Koordinatorice projekta su pedagoginja Ema Zelembrz i učiteljica informatike Ana Majstorović. Voditeljice su predstavile planirane aktivnosti te zamolile učitelje da se svaki za svoj predmet također uključi u projekat s nekom aktivnošću te da planirane aktivnosti pošalju pedagoginji do kraja ovog tjedna.

**Ad 6)** Učitelji koji su sudjelovali na edukaciji u sklopu CDŠ u Zagrebu 5. lipnja podnijeli su izvješće o edukaciji. Ravnateljica je podsjetila da svi trebaju predati popunjene putne naloge s izvješćem o putu.

Razrednici su dužni provjeriti koje B1 i B2 programe polaze učenici iz njihovog razrednog odjela te ih upisati učenicima.

Radovi na PŠ Okrugljača još su u tijeku. Ostali su još unutarnji radovi. Dovršetak radova očekuje se krajem svibnja. U MŠ u tijeku su radovi na klimatizaciji, a do kraja nastavne godine još se planira uređenje sanitarnih čvora na katu, uređenje i opremanje školske kuhinje te promjena podova u starom dijelu škole.

U petak, 12. travnja naša je škola domaćin županijskog natjecanja u graničaru.

Ravnateljica se zahvalila svima prisutnima i zaključila sjednicu.

Sjednica je završila u 16:30 sati.

 Zapisničar: Martina Kucljak Ravnateljica: Ivana Simeunović

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Špišić Bukovica, 9. travnja 2024.